КОНСПЕКТ

нетрадиционной работы с детьми старшей группы по проекту:

"Мое родное село- Ленинаул!"

Составила: воспитатель средней группы Хасаева П.М..

2019год

1. Приветствие

Рорч1ами, лъик1 щварал хириял гьалбал

Районго ч1ух1арал муг1алимзаби.

Нужее гьит1ичал рокьулел г1адин

Рокьайги даимго нуж Аллагьасе.

Щияв инсанасда лъазе ккола г1агараб ракьалъул тарих ва маданият. Г1агараб улка- гьеб буго эбел-инсул рукъахъа бугеб сухъмахъ, гьеб буго вас вижараб къоялъ инсуца гордокь ч1араб г1ечул гъвет1ги. Щвар-щвадулеб т1орщалил ц1ураб г1урхъи гьеч1ел хурзалги, балагьун бер г1орц1улареб г1алахги- г1агараб ракь ккола. Узухъда, г1агараб улка-ракь- гьеб ккола нилъее г1агарал г1адамалги. Нилъеда цере рук1аразги, нилъеда цадахъ г1умру гьабулезги ц1унулаги, г1уц1улаги буго нилъер бук1инесеб. Нилъер умуз ясберг1адин ц1унун, нилъее ирсалъе щвараб г1агараб ракь ц1унизе ва дагьабги т1егьазабун, хадусел наслабахъе кьезе щияв чиясда т1адаб буго.

Проект г1уц1иялъул мурад ккола ясли-ахазда лъайкьеялъул цебет1еялъул ин г1ат1ид ва гъварид гьабизеялъе г1оло, бат1и-бат1иял къаг1идаби х1алт1изариялъул кумекалдалъун, лъимал миллаталъул маданияталъул байбихьиялде руссинари, гьелъул х1акъалъулъ лъай къабул гьаби; авалалде гьел ц1ай, г1агараб ракьалдехун лъималазулъ рокьи куцай; г1умруялъул тарихалде ва г1адамазул х1алт1удехун гъира базаби

1. Дир росу.

Рорхатал муг1руца жаниб бачараб

Геберхъала рохьалъ берцин гьабураб,

Т1абиг1ат берцинаб, гьава бац1адаб

Дие мун бокьула – дун г1ураб росу.

Г1урдада кьаг1аца бакънал рачунеб

Кьурабалъ х1анч1аца бусаби лъолеб,

Ахчадалъул бакъназ х1айран гьарулеб

Дие мун бокьула дир Ленинаул. *Хадижат*

1. Г1агараб росо.

Бищун гьаб Дагъистаналдаго берцинаб бак1алъ буго дир росо Ленинаул. Нижер росо буго к1удияб, гьанир яшав гьабун руго чанго бат1ияб милаталъул г1адамал: маг1арулал, г1урусал, лакал, ва гьел гурел цогидалги. Къараб зарг1адин гьел киналго цолъизаризе х1аракат бахъула нижер администрациялъул бет1ер Батилгереев Маликица. Гьенир Маликил бет1ерлъиялда гъоркь х1алт1улел руго цойги х1алт1ухъабиги. *Мирзабекова*

1. Колхоз

Нижер анкь-умул Алмахъалдаса

Ленинаулалде гочараб мехалъ

Гъеж гурун киналго цадахъги рахъун

Релъеда макьу тун, къойил х1алхьи тун,

Х1алихьалъи хъамун, г1аданлъи ц1унун

Г1уц1ана кинацго гьудуллъи колхоз.

Колхозалъул руго г1емерал ракьал

Руго ахал-хурзал г1иял, ва боц1и.

Х1алт1ухъаби руго х1албихьи бугел

Махщелалъ куцарал камиллъи бугел. *Х1алимат*

1. Школа

К1удияб лъаялъулмуг1алимаца

Дарсал кьолеб школа, гьеб к1иго буго

Т1оцебесеб школа Хампашал ц1ар кьун,

Кьолбол вас к1очене тогеян буго.

К1иабилеб школа, гььелъул ц1ар буго

Салимханов Юрий-Бах1арчиясул.

Азбаралда бугеб гьесул бюсталъе

Нус-нус ц1алдохъанас къулула бет1ер*. Амаева*

1. Садикал

Эбелалда аск1ор ругьунал лъимал

Т1оцере роржунел х1анч1и кинигин

Къват1ире рахъуна лъабго сон г1едал

К1иабилеб рокъор- ясли-ахалде.

Росулъ лъабго буго садикги нижер.

Т1оцебе рагьараб ди «Чебурашка»

Хадусан рагьана садик «Ромашка».

Жеги лъабабилеб «Седа» -ян буго. *Дагуева*

1. Больница.

Г1адамасе сахлъи х1ажатаб буго

Гьеб гьеч1они щибго цебе унаро.

Росулъ больница бай к1удияб кумек-

Унтарал регизе, дару гьабизе.

Азарго баркала росуцоязе

Муса Жамалдинов х1алайги вахъун

Х1укуматалъ гъурущ биччайч1ониги

Бизнесменеца гьаб маян бан кьуна.

Т1оцебе гьелъие кьуч1 жинца лъураб

Рустамил ц1ар кьуна больницаялъе*. Хадижат А.*

1. Библиотека, клуб, почта, аптека, автостанция, спортзал

Ц1иял харбал лъазе, т1ахьал ц1ализе

Библиотекаги росдалго нижер.

Театр бач1ани, концерт бугони

Ниж х1алхьи гьабизе клубалде уна.

Г1исинал ч1ах1иял рогьалилъ рахъун

Васал спортзалалде къойил хьвадула.

Библиотека, клуб, почта, аптека

Киназдаго бакьулъ автостанция-

Шагьаралде унел рек1инаризе

Цоцада хадур гъун маршрутка, такси*. Батир*

1. Мажгитал

Ниж ч1ух1арал руго мажгитаздаса

Мажгиталго ц1урал г1адамаздаса

Жиб-жиб авалалда муг1алимзаби

Гьезухъе хьвадулел мутаг1илзаби*. Халид*

1. Бурсум

Г1адамал г1емерлъун, росу к1одолъун,

Ц1иял хъизабазе ракьал рикьана.

Рекъей ккара-ккараз рукъзал эхетун

Бурсум абураб т1ел росдал г1уц1ана. *Арип*

1. Ветеранал

Нижер т1олго росу бищун ч1ух1арал.

Гьале ветеранал г1ассияб рагъул.

Гьаб роц1араб зобги, гвангъараб бакъги

Рух1ал кьун нилъее т1алаб гьабурал.

Рагъда х1ет1е камун рокъой вуссарав

Цо хут1арав нижер рагъул ветеран

Г1абдурах1ман дуе сахлъи гьарула. *Амин*

1. Афганистаналъул бах1арзал

Ниж даим ч1ух1ула бах1арзадаса

Афганистаналда чияр ракьалда.

Бищун завалалде рахарал васал

Лъабго г1олохъанчи шагьидлъун хвана:

Г1усман, Низамудин ва Г1алиасх1аб

Кидаго нуж рек1елъ хут1ила нижер.

Гьезул орденалги гьел хун хадусан

Умумухъе кьуна нахъе ц1унизе*. Жаватханов*

1. Россиялъул багьадур

Т1олго Россиялъул багьадур Юрий,

Гьесдаса ч1ух1ула росдал г1адамал.

Гьесул бах1арчилъи, ва гьесул къвак1и,

Т1олго дунялалда раг1ун бугелъул. *Али*